text: সাইন্স বী (English: Science Bee) বাংলাদেশের তরুণদের জন্য অন্যতম বড় বিজ্ঞান-ভিত্তিক শিক্ষা প্ল্যাটফর্ম।
  
  ইতিহাস 
  থাম্ব|সাইন্স বী প্রোফাইল লোগো
  সাইন্স বী এর শুরুটা হয়েছিল একটা বিজ্ঞানবিষয়ক ম্যাগাজিন প্রকাশের মাধ্যমে। ২০১৮ সালের ৩১ এপ্রিল মবিন সিকদার এবং কিছু বিজ্ঞানপ্রেমী তরুণের হাত ধরে যাত্রা শুরু করে 'সায়েন্স বী' নামের এই মাসিক ম্যাগাজিন। এখানেই থেমে থাকেনি তারা। বর্তমানে দেশের বিভিন্ন প্রান্তের স্কুল-কলেজ-বিশ্ববিদ্যালয়ের একঝাঁক স্বপ্নবাজ শিক্ষার্থী নিয়ে আরও বড় পরিসরে কাজ চালিয়ে যাচ্ছেন। সেই স্বপ্নের ম্যাগাজিন রূপ বদলে আজ রূপান্তরিত হয়েছে বাংলাদেশের সবচেয়ে বড় বিজ্ঞান ভিত্তিক ওয়েবসাইটে। পাশাপাশি সামাজিক যোগাযোগ মাধ্যম ফেসবুক,ইন্সটাগ্রাম, টুইটার ও ইউটিউবের মতো প্লাটফর্ম ব্যবহার করে এগিয়ে যাচ্ছে সাইন্স বী এর কার্যক্রম।
  
  বিষয়বস্তু 
  ওয়েবসাইটের প্রথম আকর্ষণ হচ্ছে বিজ্ঞান সংবাদ। এটি বাংলাদেশের প্রথম বিজ্ঞান ভিত্তিক সংবাদ প্রচারের জন্য পরিচিত৷ বাংলা ভাষায় বিজ্ঞান চর্চার সুযোগ যেখানে সীমিত সেখানে নিয়মিত ভাবে বিজ্ঞানের জগতে ঘটে যাওয়া প্রত্যেকদিনের আপডেট ঘটনা গুলো সম্পূর্ণ বাংলা ভাষায় পড়ার সুযোগ পাওয়া এক অচিন্তনীয় বিষয় ছিল। কিন্তু এই বিজ্ঞান সংবাদের মাধ্যমে সেই ধারণা সম্পূর্ণ ভুল প্রমাণিত হয়েছে। বর্তমানে ২০০০ এর বেশি শিক্ষার্থী নিয়মিত ভাবে এই সাইট দ্বারা উপকৃত হচ্ছে। এখন পর্যন্ত ৫০০ এর বেশি সংবাদ এই সাইটে প্রকাশিত হয়েছে যার সংখ্যা ভবিষ্যতে আরো অধিও হারে বাড়বে বলে ধারণা করা হচ্ছে। 
  
  এছাড়াও ওয়েবসাইটে রয়েছে 'বী ব্লগ' নামের একটি প্ল্যাটফর্ম। যেখানে নতুন লেখকদের বিজ্ঞানবিষয়ক লেখালেখির প্রতিভা ঝালাইয়ের পাশাপাশি অভিজ্ঞ লেখকদের বিভিন্ন তথ্যবহুল লেখার সম্মিলনও রয়েছে। বর্তমানে ব্লগে ২০ জন লেখক নিয়মিত লিখছেন। এখন পর্যন্ত প্রকাশিত হয়েছে প্রায় আড়াইশর বেশি লেখা। এর আরেকটি উল্লেখযোগ্য সংযোজন হলো 'প্রশ্নোত্তরে বিজ্ঞান'। বাংলাদেশের সর্ববৃহৎ বিজ্ঞানভিত্তিক প্রশ্নোত্তরের আর্কাইভ এটি, যেখানে আছে ৫০০০ এর বেশি প্রশ্নোত্তরের চমৎকার সংগ্রহ। বিজ্ঞানের সঙ্গে সম্পর্কিত যে কোনো প্রশ্ন চাইলেই এখান থেকে খুঁজে নিতে পারছে শিক্ষার্থীরা। রয়েছে প্রতিদিনের সংবাদ, ভিজুয়াল কনটেন্ট, কমিউনিটি লার্নিং। এ ছাড়া উত্তর না পেলে প্রশ্ন করার সুযোগও থাকছে এখানে। এমনকি বিভিন্ন প্রশ্নের সঠিক উত্তর দিয়ে এবং নতুন নতুন প্রশ্ন করার মাধ্যমে নিয়মিত পুরস্কারও জিতে নিচ্ছেন বিজ্ঞানমনস্ক শিক্ষার্থীরা। ইতোমধ্যে সায়েন্স বী ৪০টি প্রতিযোগিতার আয়োজন করেছে। সেইসঙ্গে এইচএসসি পরীক্ষার্থীদের দক্ষতা যাচাই করতে এক মাসব্যাপী প্রস্তুতিমূলক মডেল টেস্টেরও আয়োজন করেছে।
  
  ওয়েবসাইটের পাশাপাশি সাইন্স বী ফেসবুকে 'Science Bee' পেইজ এবং 'Science Bee-বিজ্ঞান গ্রুপ' নামে একটি গ্রুপ পরিচালনা করে। যেখানে শিক্ষার্থীরা নিয়মিত ভাবে প্রশ্ন করতে পারে এবং বিজ্ঞানের বিভিন্ন বিষয় সম্পর্কে একে অন্যের সাথে আলোচনা করার সুযোগ পায়৷ এতে করে শিক্ষার্থীদের মাঝে বিজ্ঞানের ভীতি অনেকাংশে দূর হয় এবং প্রচল অন্ধবিশ্বাস থেকে নিজেদের মুক্ত রাখতে পারে। এর আগে 'Science Bee Family' নামে ২ লক্ষ ৬৪ হাজার মেম্বার সংবলিত একটি গ্রুপ ছিল। যেটি ফেসবুকের কমিউনিটি গাইডলাইনস ভায়োলেশনের কারণে ডিসেবল হয়ে যায়। কিন্তু এর অরে নতুন ভাবে ঘুড়ে দাঁড়িয়ে 'Science Bee-বিজ্ঞান গ্রুপ' নামে তারা নতুন ভাবে কার্যক্রম শুরু করে এবং মাত্র ৪০ দিনের মধ্যে ১ লক্ষ মেম্বারের মাইলফলক স্পর্শ করে। যা যেকোনো বিজ্ঞান গ্রুপের জন্য এক অনন্য রেকর্ড। এছাড়াও মজায় মজায় বিজ্ঞান শেখার জন্য রয়েছে 'এই পোস্টে বিজ্ঞান কই' নামে এক ভিন্ন ধর্মী গ্রুপ।
  
  দলের সদস্যরা 
  থাম্ব|BYLC Youth Carnival এ সাইন্স বী এর সদস্যরা!বর্তমানে ৪ টিমে ভাগ হয়ে দেশের বিভিন্ন প্রান্তের ৩৫ জনের বেশি সদস্য কাজ করছে সাইন্স বীতে। এছাড়াও রয়েছে ১২৫ এর বেশি অস্থায়ী সদস্য। যারা সাইন্স বী এর সাথে কাজ করে নিজেদেরকে যেমন ঝালিয়ে নিচ্ছে ঠিক তেমনি দেশে বিজ্ঞান চর্চাকে জনপ্রিয় করতে অক্লান্ত ভাবে পরিশ্রম করছে।
  
  টিমগুলো হচ্ছেঃ
  
  •নিউজ রাইটিং টিম,
  
  •ব্লগ রাইটিং টিম,
  
  •কনটেন্ট ক্রিয়েশন টিম
  
  •গ্রুপ ম্যানেজমেন্ট টিম।
  
  কনটেন্ট ক্রিয়েশন টিমের সদস্যরা প্রতিদিন বিজ্ঞানসম্পর্কিত গবেষণাভিত্তিক নানা গুরুত্বপূর্ণ তথ্য নিয়ে ফ্যাক্ট ডিজাইন করেন, যা প্রকাশিত হয় সায়েন্স বী-র অফিসিয়াল পেজ ও গ্রুপে। এছাড়াও নিয়মিত বিভিন্ন রকম মজাদার ও চমকপ্রদ বিষয়ের ওপর ভিডিও তৈরি করে, যা চমৎকার উপস্থাপনার মাধ্যমে বিজ্ঞান শিক্ষাকে আরও সহজ করে তুলছে। এছাড়াও ইউটিউবে প্রচার করে হয়
  
  'দ্যা বি শো' নামে একটি অভিনয়ভিত্তিক অনুষ্ঠান। যেখানে অভিনয়ের মাধ্যমে এবং চোঁখ ধাধানো গ্রাফিক্সের মাধ্যমে বিজ্ঞানের বিভিন্ন বিষয় চমৎকার দক্ষতার সাথে সহজ ভাবে বোঝানো হয়৷
  
  অনুষ্ঠান সমূহ 
  সাইন্স বী এর অন্যতম গুরুত্বপূর্ণ অনুষ্ঠান হচ্ছে 'সাইন্স লাইভ'। এই অনুষ্ঠানে বাংলাদেশের বিজ্ঞান ও প্রযুক্তিতে গুরুত্বপূর্ণ অবদান রাখা লেখক, গবেষক, নির্মাতা, ওয়েব ডেভেলপার এবং বিজ্ঞানীরা নিয়মিত ভাবে অতিথি হিসেবে অংশগ্রহণ করেন এবং শিক্ষার্থীদের প্রশ্নের উত্তর দেওয়ার মাধ্যমে তাদেরকে বিজ্ঞান ও প্রযুক্তিতে বাংলাদেশকে এগিয়ে নিতে উদ্বুদ্ধ করেন। ওয়েব ডেভেলপার এবং লেখক ঝংকার মাহবুব, চলচিত্র পরিচালক এবং হলিউডে ভিএফএক্স কো-অর্ডিনেটর হিসেবে কাজ করা ওয়াহিদ ইবনে রেজা, আন্তর্জাতিক শিশু শান্তি পুরস্কার বিজয়ী সাদাত রহমান, সাইন্স নিউজ কর্তৃক নির্বাচিত ২০২০ সালের সেরা ১০ তরুণ বিজ্ঞানীর একজন তনিমা তাসনিম অনন্যা, ভিডিও নির্মাতা ফাতিহা আয়াত সহ আরো অসংখ্য প্রতিভাবান ব্যক্তি এই অনুষ্ঠানে উপস্থিত হয়েছেন।
  
  রেফারেন্স 
  
  __নির্ঘণ্ট__
  
  বিষয়শ্রেণী:জ্ঞানার্জন
  বিষয়শ্রেণী:শিক্ষা
  বিষয়শ্রেণী:বিজ্ঞান
title: সাইন্স বী